SS XX 
Thuaju besimtarëve që të ulin 
shikimet e tyre (nga e ndaluara)... 





Dhjetë Dobitë e Uljes së Shikimit 


Sa e mirë është thënia e poetit që tha: 
“Sa shikime e kanë vrarë zemrën e pronarit të saj 
është Vrarë nga një shigjetë pa hark dhe pa tel 
syri i tij është i kënaqur me atë që e dëmton zemrën e tij 


nuk ka mirësi në kënaqësi që sjell dëm.” 


xE para: Ulja e shikimit është bindje ndaj urdhërit të Allahut, dhe kjo është 
kënaqësia më e madhe për robin në këtë jetë dhe në tjetrën. Robi nuk ka asgjë 
më të dobishme në jetën e tij në Dunja dhe Ahiret sesa bindjen ndaj urdhrit të 
Zotit të tij. Secili që ka lumturi në Dunja dhe në Ahiret, e ka fituar atë vetëm 
duke 1 zbatuar urdhrat e Tij dhe secili që është 1 dëshpëruar në Dunja dhe në 


Ahiret, e ka fituar atë vetëm duke i neglizhuar urdhrat e Tij. 


xE dyta: Ulja e shikimit parandalon efektet e kësaj shigjete me helm, kjo 


shigjetë është shkaku 1 shkatërrimit të zemrës. 


*E treta: Ulja e shikimit e ngjall zemrën që përkushtohet dhe fokusohet tek 
All-llahu. Lejimi 1 shikimit të lirë e shpërqëndron zemrën dhe e mban larg 
All-llahut. Nuk ka asgjë më të dëmshme për një person sesa ta lërë shikimin të 


lirë, pasi krijon largim mes një personi dhe Zotit të tij. 


xE katërta: Ulja e shikimit e forcon dhe gëzon zemrën, ashtu si lëshimi i 
shikimit lirshëm e dobëson dhe trishton zemrën. 

xE pesta: Ulja e shikimit i jep zemrës dritë, kurse lëshimi i shikimit 1 jep 
errësirë. Prandaj, All-llahu e ka përmendur “Ajetin e Dritës” menjëherë pas 


ajetit me urdhërin për uljen e shikimit. All-ahu 1 Lartësuar tha: 


p oaia Vas “ard dil GJ qël LSI GUS” zën 958 1 piia ka aail Gja | pari Gjate pall JË ) 
“Thuaju besimtarëve që të ulin shikimet e tyre (nga e ndaluara) dhe ta 


ruajnë nderin e tyre (nga marrëdhëniet e jashtëligjshme) se kjo është më 
e pastër për ta. All-llahu është i njohur hollësisht për atë që bëjnë ata.” ' 


1 Surja En-Nur, Ajetet 30. 


Në fund të këtyre vargjeve, Ai tha: 
Lë late lërë BERE o 15 dia ça 31 3 al sall ga 1) 


“Allahu është Drita e qiejve dhe e Tokës. Shembulli i dritës së Tij është 
sikur një fener në të cilin ka një kandil, kandili është brenda një qelqi, e 
ky qelq është si një yll vezullues.” “ 

Domethënë: Shëmbëllen me dritën e zemrës së robit të Tij besimtar, i cili 1 
zbaton urdhrat e Tij dhe u shmanget ndalesave të Tij. E kur zemra të 
ndriçohet, tek ajo vijnë delegacionet e mirësive nga secila anë, ndërsa kur të 
errësohet, tek ajo vijnë retë e errësirës dhe të këqijave nga secila anë. Atëherë 
çdo bidat, devijim, ndjekje e ëndjeve, shmangie nga udhëzimi, largim nga 
shkaqet e lumturisë dhe angazhim me shkaqet e dëshpërimit 1 afrohet zemrës. 
Këtë 1a largon drita që gjendet në zemër. Nëse e humb këtë dritë, pronari 1 asaj 


zemre ngelet si një 1 verbër, i cili bredh nëpër ngushticat e errësirave. 


xE gjashta: I jep zemrës mprehtësi të sinqertë, me të cilën bën dallim mes të 
drejtit dhe të padrejtit, të sinqertit dhe gënjeshtarit. Shah Ibn Shuxha” el- 
Kermani thoshte: “Kush e mbush të dukshmen e tij me pasim të Sunetit dhe 
intimen e tij me vazhdimësi në kujtimin e mbikëqyrjes së All-llahut, e ul 
shikimin e vet nga harami, përmbahet nga ëndjet dhe gjithnjë ha vetëm hallall, 
atëherë intuita e tij nuk gabon.” Ibn Shuxha”'i nuk gabonte asnjëherë me 


intuitën e vet. 


2 Surja En-Nur, Ajeti 35. 


xE shtata: Ulja e shikimit i jep zemrës qëndrueshmëri, trimëri dhe fuqi, 
All-llahu ia bashkon atij që e ul shikimin mbisundimin e dijes dhe argumentit 
dhe mbisundimin e forcës dhe fuqisë, siç përmendet në ether: “Shejtani ikën 


edhe nga hija e atij që 1 kundërshton ëndjet e veta.” 


Të kundërtën e kësaj e gjen tek ai që i ndjek ëndjet e veta: poshtërim, 
poshtërsi, pavlerë, neveri dhe çdo gjë që All-llahu u ka dhënë atyre që 1 bëjnë 
mëkat Atij. Hasen El-Basriu ka thënë: “Të tillët, edhe nëse shëtisin me 
mushka e me kuaj, poshtërimi i mëkatit nuk u hiqet kurrë nga qafat e tyre. 


All-llahu e poshtëron atë që i bën mëkat Atij.” 


All-llahu 1 Lartësuar e ka bërë krenarinë shok të pandarë të bindjes ndaj tij, 
kurse poshtërimin e ka bërë shok të pandarë të mëkateve ndaj Tij. I Lartësuari 


thotë: 
£ Gaio zall al gu 3 6 all dj 


“Në të vërtetë, krenaria i takon All-llahut, të Dërguarit të Tij dhe 


besimtarëve.” “ 


I Lartësuari, gjithashtu thotë: 


daje KS di gje VI aiis sia Y5 ligj Y 5) 
“Mos u ligështoni dhe mos u pikëlloni, sepse ju, gjithsesi jeni më të lartët, 


nëse jeni besimtarë të vërtetë.” “ 


3 Surja Munafikun, Ajeti 8. 


4 Surja Ali Imran, Ajeti 139. 


Kurse besimi (imani) është fjalë dhe vepra, të dukshme dhe të fshehta. 
I Lartësuari, gjithashtu, thotë: 
{p dhë za alallani Lhal ISH iiag lli aag 5 all dhë 5 ali i GE ya ) 


“Kush e dëshiron krenarinë (le ta dijë), e tërë krenaria i takon All-llahut 
(pra le të kërkojë prej Tij), te Ai ngrihet fjala e mirë (besimi) dhe veprimi 
i mirë, e Aii pranon.” “ 

Pra, kush e do krenarinë, lavdinë dhe pushtetin, le t'i kërkojë ato duke iu 
bindur All-llahut dhe duke e përkujtuar Atë me fjalë të bukura dhe vepra të 


mira. Prandaj, në duanë e kunutit thuhet: 
{ hale ja je Yy lg je dy YA 


“Nuk poshtërohet ai, të cilin Ti e miqëson dhe nuk fiton krenari ai të cilin 


Ti e armiqëson.” 


Kush i bindet All-llahut, ai është mik i Tij duke iu bindur Atij, kështu të tillit i 
takon po aq krenari sa ka bindje. E kush i bën mëkat All-llahut ai është armik i 
Tij duke e kundërshtuar Atë, kështu të tillit i takon po aq poshtërim sa ka bërë 


mëkat. 


5 Surja Fatir, Ajeti 10. 


*E teta: Ulja e shikimit e parandalon hyrjen e Shejtanit për te zemra. Shejtani 
hyn përmes shikimit dhe depërton deri te zemra më shpejt se ç' depërton ajri 
në një hapësirë të zbrazët. Shejtani ia paraqet dhe ia zbukuron pamjen që ai e 
ka parë dhe atë pamje e bën si një idhull të cilen zemra përkushtohet me të. 
Pastaj 1 jep premtime dhe shpresa duke ia ndezur në zemër zjarrin e ëndjeve, 
ku 1 hedh drunjtë e mëkateve, te të cilat nuk do të kishte arritur dot pa atë 
pamje. Kështu zemra kaplohet nga flakët dhe nga kjo dalin frymët që mbajnë 
erë tymi dhe psherëtimat e djegura. Zemrën e kanë kapluar zjarret nga secila 
anë, kurse ajo është në mes, sikur qengji në mes të furrës. Prandaj, dënimi 1 
ndjekësve të ëndjeve me pamje të ndaluara është se në varr kanë një furrë me 
zjarr dhe në të do t'i kenë shpirtrat e tyre deri kur t'u ringjallen trupat. Këtë 
All-llahu ia mundësoi ta shohë i Dërguari i Tij tt, në ëndërr, siç transmetohet 


në hadith të vërtetë. 


*E nënta: Ulja e shikimit e liron zemrën për të menduar për gjërat që i bëjnë 
dobi dhe për t'u angazhuar me to, kurse lëshimi 1 shikimit e shpërqëndron 
zemrën dhe e pengon nga kuptimi i dobive, dhe kështu i humbin atij të gjitha 
çështjet dhe bie në pasimin e epsheve dhe në pakujdes ndaj përmendjes së 


Zotit të tij. I Lartësuari thotë: 
pusi Kg sa il Gje e alë uiti dya ali Y5) 


“Mos dëgjo atë, zemrën e të cilit ia kemi lënë mospërfillëse ndaj 
përmendjes Sonë , e që shkon pas dëshirave të veta, duke shkelur çdo kufi 


në veprimet e veta.” í 


6 Surja Kehf, Ajeti 28. 


Lëshimi i shikimit i sjell këto tri çështje, për aq sa e lëshon njeriu shikimin. 


xE dhjeta: Mes syrit dhe zemrës ka një lidhje dhe një urë që detyrimisht 
sjellë angazhimin e njërit me atë që është angazhuar tjetra. Secili përmirësohet 
me përmirësimin e tjetrit dhe prishet sipas prishjes së tjetrit. Prandaj, kur 
prishet zemra, prishet shikimi, dhe kur prishet shikimi, prishet zemra. E njëjta 
vlen edhe në aspekt të përmirësimit. Kur devijon dhe shkatërrohet shikimi, 
devijon dhe shkatërrohet zemra, e cila bëhet si kosh plehrash ku hidhen 
fëlliqësirat, ndyrësirat dhe papastërtitë. Ajo zemër nuk është e përshtatshme 
për të jetuar në të njohja e All-llahut, dashuria ndaj Tij, pendimi tek Ai, 
lumturia me adhurim dhe gëzimi me afrim ndaj Tij. Në zemrën e tillë banojnë 


të kundërtat e këtyre. 


PO 





Bejtul'Muhaxhirin 


